แนะวิธีการดูแลสุขภาพจิต รับมือกับปัญหาโควิดและปัญหาต่างๆ ใช้ชีวิตได้อย่างมีความสุข
แพทย์หญิง อัมพร เบญจพลพิทักษ์ อธิบดีกรมสุขภาพจิต กล่าวถึงการดูแลสุขภาพจิตจากปัญหาต่างๆ ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ตระหนักถึงความสำคัญของปัญหาดังกล่าว จึงมอบนโยบายให้กรมสุขภาพจิตทำงานเชิงรุก โดยการส่งเสริมสุขภาพจิตให้เกิดความเข้มแข็ง รวมทั้งติดตามและประเมินสถานการณ์อย่างต่อเนื่อง เพราะหลังจาก 6 เดือนมีความเคลื่อนไหวทางด้านอารมณ์และจิตใจ ไม่เพียงความเครียดเกิดจากความกังวลว่าจะติดโรคโควิดหรือเจ็บป่วย แต่ยังส่งผลต่อภาวะทางสังคมและเศรษฐกิจ สอดคล้องกับสถานการณ์ทั่วโลกหลายประเทศ ที่สำรวจพบว่ามีความเครียดถึงร้อยละ 39 กรมสุขภาพจิต จึงมีกลไกในการติดตามและเผยแพร่วิธีการดูแลสุขภาพจิต ให้กับประชาชน ย้ำว่าการเกิดความเครียดไม่ใช่สิ่งเลวร้าย แต่เป็นแรงผลักดันทำให้เกิดการเรียนรู้และหาวิธีการเอาชนะกับปัญหาที่เกิดขึ้น ประชาชนควรหมั่นตรวจสอบตนเอง หากมีการใช้ชีวิตประจำที่แย่ลงจนส่งผลเสียต่อสุขภาพ นอนไม่หลับ กินอาหารได้มากหรือน้อยกว่าปกติ สามารถเข้ารับการประเมินตัวเองผ่าน www.วัดใจ.com หรือโทรสอบถามสายด่วน 1323 หรือ ไลน์@1323 for thaiอธิบดีกรมสุขภาพจิต กล่าวอีกว่า แนวทางสำคัญในการแก้ปัญหาความเครียดที่ดีที่สุด คือคนที่อยู่ข้างตัว ต้องคอยดูแล ใส่ใจกันและกัน แม้จะมีความเครียด แต่จะทำให้เกิดความเข็มแข็งและมีพลังในการเดินหน้าสู้กับปัญหาต่อไปได้